ข้อบัญญัติองค์การบริหารส่วนตำบลลาดน้ำเค็มข้อบัญญัติองค์การบริหารส่วนตำบลลาดน้ำเค็มเรื่องการขุดดิน และถมดินพ.ศ. ๒๕๕๗[๑] โดยที่เป็นการสมควรออกข้อบัญญัติองค์การบริหารส่วนตำบลลาดน้ำเค็มว่าด้วยการขุดดินและถมดินในเขตองค์การบริหารส่วนตำบลลาดน้ำเค็ม พ.ศ. ๒๕๕๗อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ และมาตรา ๗ มาตรา ๘ มาตรา ๑๗ มาตรา ๑๘แห่งพระราชบัญญัติการขุดดินและถมดิน พ.ศ. ๒๕๕๗ องค์การบริหารส่วนตำบลลาดน้ำเค็มโดยความเห็นชอบของสภาองค์การบริหารส่วนตำบลลาดน้ำเค็ม และนายอำเภอผักไห่จึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลลาดน้ำเค็ม เรื่อง การขุดดินและถมดิน พ.ศ๒๕๕๗ข้อ ๒ ข้อบัญญัตินี้ให้ใช้บังคับตั้งแต่วันถัดจากวันประกาศไว้โดยเปิดเผย ณสำนักงานองค์การบริหารส่วนตำบลลาดน้ำเค็มข้อ ๓ บรรดาข้อบัญญัติระเบียบและคำสั่งอื่นใดในส่วนที่ตราไว้แล้วซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ให้นายกองค์การบริหารส่วนตำบลลาดน้ำเค็มมีหน้าที่รักษาการให้เป็นไปตามข้อบัญญัตินี้และมีอำนาจออกระเบียบ ประกาศหรือคำสั่งเพื่อดำเนินและปฏิบัติการให้เป็นไปตามข้อบัญญัตินี้หมวด ๑บททั่วไป ข้อ ๕ ในข้อบัญญัตินี้เจ้าพนักงานท้องถิ่นหมายความว่า นายกองค์การบริหารส่วนตำบลลาดน้ำเค็มพนักงานเจ้าหน้าที่หมายความว่า ข้าราชการหรือพนักงานส่วนตำบลผู้ซึ่งเจ้าพนักงานท้องถิ่นแต่งตั้งให้ปฏิบัติการตามข้อบัญญัตินี้ราชการส่วนท้องถิ่นหมายความว่า องค์การบริหารส่วนตำบลลาดน้ำเค็มดิน หมายความรวมถึง หิน กรวดหรือทราย และอินทรีย์วัตถุต่าง ๆ ที่เจือปนกับดินพื้นดิน หมายความว่า พื้นผิวของที่ดินที่เป็นอยู่ตามสภาพธรรมชาติสิ่งก่อสร้าง หมายความรวมถึงถนนคอนกรีต ถนนลาดยาง ถนนหินคลุกถนนดินลูกรังที่อยู่ในเขตองค์การบริหารส่วนตำบลลาดน้ำเค็มด้วย ทั้งนี้ไม่ว่าจะสร้างขึ้นด้วยงบประมาณขององค์การบริหารส่วนตำบลลาดน้ำเค็มหรือไม่ก็ตามขุดดิน หมายความว่ากระทำแก่พื้นดินเพื่อนำดินขึ้นจากพื้นดินหรือทำให้พื้นดินเป็นบ่อดินบ่อดิน หมายความว่า แอ่ง บ่อสระ หรือช่องว่างใต้พื้นดินที่เกิดจากการขุดดินถมดิน หมายความว่า การกระทำใดๆ ต่อดินหรือพื้นดินเพื่อให้ระดับดินสูงขึ้นกว่าเดิมเนินดิน หมายความว่าดินที่สูงขึ้นกว่าระดับพื้นดินโดยการถมดินเจ้าของที่ดิน หมายความว่าผู้ที่ขุดดินหรือถมดิน ทั้งนี้ไม่ว่าจะขุดดินหรือถมดินในเขตองค์การบริหารส่วนตำบลลาดน้ำเค็มหรือนอกเขตองค์การบริหารส่วนตำบลลาดน้ำเค็มก็ตามผู้รับจ้างขุดดินหรือถมดินหมายความว่า ผู้ที่รับดำเนินการขุดดินหรือถมดินในเขตองค์การบริหารส่วนตำบลลาดน้ำเค็มและในเขตพื้นที่ใกล้เคียงทั้งนี้ ให้หมายความรวมถึงลูกจ้างของบุคคลดังกล่าวนั้นด้วยแผนผังบริเวณ หมายความว่าแผนที่แสดงสภาพของที่ดิน ที่ตั้ง และขอบเขตของที่ดินที่จะขุดดินหรือถมดินรวมทั้งที่ดินและสิ่งปลูกสร้างที่อยู่ข้างเคียงรายการ หมายความว่าข้อความชี้แจงรายละเอียดเกี่ยวกับชนิดของดิน ความลึกของบ่อดินที่จะขุดดินหรือความสูงของเนินดินที่จะถมดินความลาดเอียงของบ่อดินหรือเนินดินระยะห่างจากขอบบ่อดินหรือเนินดินถึงที่ดินหรือสิ่งปลูกสร้างของบุคคลอื่นวิธีการป้องกันการพังทลายของดินหรือสิ่งปลูกสร้างและวิธีการในการขุดดินหรือถมดินข้อ ๖ การขุดดินและถมดินให้กระทำได้เฉพาะในเวลาระหว่างพระอาทิตย์ขึ้นถึงพระอาทิตย์ตกถ้าจะกระทำในเวลาระหว่างพระอาทิตย์ตกถึงพระอาทิตย์ขึ้นต้องได้รับอนุญาตเป็นหนังสือจากเจ้าพนักงานท้องถิ่นข้อ ๗ ให้นายกองค์การบริหารส่วนตำบลลาดน้ำเค็มมีอำนาจออกคำสั่งยกเว้นผ่อนผันระงับหรือกำหนดเงื่อนไขในการปฏิบัติตามข้อบัญญัตินี้ไม่ว่าทั้งหมดหรือบางส่วนหมวด ๒การขุดดิน ข้อ ๘ ผู้ใดประสงค์จะทำการขุดดินโดยที่มีความลึกจากระดับพื้นดินเกินสามเมตรแต่ไม่เกินยี่สิบเมตรหรือมีพื้นที่ปากบ่อดินเกินหนึ่งหมื่นตารางเมตรหรือมีความลึกหรือพื้นที่ตามที่เจ้าพนักงานท้องถิ่นประกาศกำหนดต้องยื่นขออนุญาตจากเจ้าพนักงานท้องถิ่นก่อนที่จะทำการขุดดินข้อ ๙ ผู้ขออนุญาตขุดดินตามข้อ๘ จะต้องขออนุญาตตามแบบการขออนุญาตการขุดดินท้ายข้อบัญญัตินี้ข้อ ๑๐ ผู้ขออนุญาตขุดดินตามข้อ ๘จะต้องชำระค่าธรรมเนียมและค่าใช้จ่ายตามที่กำหนดไว้ท้ายข้อบัญญัตินี้ข้อ ๑๑ ห้ามทำการขุดดินโดยที่มีความลึกจากระดับพื้นเกินสามเมตรหรือมีความลึกหรือพื้นที่ตามที่เจ้าพนักงานท้องถิ่นประกาศกำหนด ในบริเวณศาสนสถานโรงเรียนและบริเวณพื้นที่สาธารณะเว้นแต่ได้รับความเห็นชอบจากสภาองค์การบริหารส่วนตำบลลาดน้ำเค็มข้อ ๑๒ ในการขุดดินผู้ขุดดินจะต้องจัดให้มีเครื่องหมายและแสดงขอบเขตที่ดินที่จะทำการขุดและต้องติดตั้งป้ายขนาดกว้างไม่น้อยกว่าหนึ่งร้อยยี่สิบเซนติเมตรยาวไม่น้อยกว่าสองร้อยสี่สิบเซนติเมตรในบริเวณที่ทำการขุดดินที่สามารถเห็นได้ง่ายตลอดเวลาที่ทำการขุดดินโดยแสดงข้อความตามท้ายข้อบัญญัตินี้ความในวรรคหนึ่งไม่นำมาใช้บังคับในการขุดดินเพื่อการเกษตรกรรมข้อ ๑๓ การขุดดินที่มีพื้นที่มีความลึกจากระดับพื้นดินเกินสามเมตรแต่ไม่เกินยี่สิบเมตรหรือมีพื้นที่ปากบ่อดินเกินหนึ่งหมื่นตารางเมตรหรือมีความลึกหรือพื้นที่ตามที่เจ้าพนักงานท้องถิ่นประกาศกำหนดต้องมีแบบแปลนรายการประกอบแบบแปลน และรายการคำนวณของผู้ได้รับใบประกอบวิชาชีพวิศวกรรมควบคุมสาขาวิศวกรรมโยธา ไม่ต่ำกว่าประเภทสามัญวิศวกรการขุดดินตามวรรคหนึ่ง สำหรับเพื่อใช้ในการประกอบเกษตรกรรมไม่ต้องมีรายการประกอบแบบแปลนและรายการคำนวณข้อ ๑๔ การขุดดินที่มีความลึกเกินยี่สิบเมตรต้องมีการป้องกันการพังทลายของดินหรือสิ่งปลูกสร้างโดยมีการติดตั้งอุปกรณ์สำหรับวัดการเคลื่อนตัวของดินและมีผู้ได้รับใบอนุญาตให้ประกอบวิชาชีพวิศวกรรมควบคุมสาขาวิศวกรรมโยธา ประเภทวุฒิวิศวกรเป็นผู้ลงนามในแบบแปลนและรายการคำนวณด้วยในกรณีที่ขุดดินตามวรรคหนึ่ง เพื่อใช้ประโยชน์ในการฝังกลบขยะวัสดุกระจายแพร่พิษหรือกระจายรังสีตามกฎหมายว่าด้วยการนั้น จะต้องแสดงวิธีการป้องกันการปนเปื้อนต่อชั้นน้ำใต้ดินข้อ ๑๕ การขุดดินที่มีพื้นที่ความลึกจากระดับพื้นดินเกินสามเมตรหรือมีพื้นที่ปากบ่อดินเกินหนึ่งหมื่นตารางเมตรหรือมีความลึกหรือพื้นที่ตามที่เจ้าพนักงานท้องถิ่นประกาศกำหนดจากปากบ่อดินจะต้องห่างจากแนวเขตที่ดินของบุคคลอื่นเป็นระยะไม่น้อยกว่าความลึกของบ่อดินที่จะขุดแต่ต้องไม่น้อยกว่าสิบเมตรการขุดดินตามวรรคหนึ่งต้องไม่ก่อให้เกิดความเสียหายต่อทรัพย์สินหรือสิ่งปลูกสร้างของบุคคลอื่นหรือทรัพย์สินอันเป็นสาธารณประโยชน์ข้อ ๑๖ การขุดดินเพื่อการประกอบเกษตรกรรมที่มีพื้นที่ที่ความลึกจากระดับพื้นดินเกินสามเมตรหรือพื้นที่ปากบ่อดินเกินหนึ่งหมื่นตารางเมตรหรือมีความลึกหรือพื้นที่ตามที่เจ้าพนักงานท้องถิ่นประกาศกำหนดจากปากบ่อดินจะต้องห่างจากแนวที่ดินของบุคคลอื่นเป็นระยะไม่น้อยกว่าความลึกของบ่อดินที่จะขุดแต่ต้องไม่น้อยกว่าสิบเมตรการขุดดินตามวรรคหนึ่งที่มีระยะห่างจากแนวเขตที่ดินของบุคคลอื่นเป็นระยะน้อยกว่าความลึกของบ่อดินที่จะขุดหรือน้อยกว่าสิบเมตรจะต้องได้รับความยินยอมเป็นลายลักษณ์อักษรจากเจ้าของที่ดินข้างเคียงข้อ ๑๗ ในระหว่างการขุดดินต้องระบายน้ำบนพื้นดินบริเวณขอบบ่อดินไม่ให้น้ำท่วมขังและต้องไม่ใช้พื้นที่บริเวณขอบบ่อดินเป็นที่กองดินหรือวัสดุอื่นใดข้อ ๑๘ ในระหว่างการขุดดินและหลังการขุดดินเจ้าของที่ดินต้องตรวจสอบเสถียรภาพของบ่อดินให้มีความมั่นคงปลอดภัยอยู่เสมอข้อ ๑๙ การขุดดินในบริเวณที่ติดต่อกับที่สาธารณะหรือในที่สาธารณะผู้ขุดดินต้องจัดให้มีสิ่งกันตกหรือราวกั้นรอบบริเวณน้ำรวมทั้งติดตั้งไฟฟ้าให้มีแสงสว่างเพียงพอหรือไฟสัญญาณเตือนอันตรายพอสมควรในระหว่างพระอาทิตย์ตกถึงพระอาทิตย์ขึ้นด้วยข้อ ๒๐ เจ้าของที่ดินต้องติดตั้งป้ายเตือนอันตรายขนาดต้องไม่น้อยกว่าสิบเซนติเมตรและยาวไม่น้อยกว่าหนึ่งเมตรทำด้วยวัสดุถาวร โดยติดตั้งไว้ทุกระยะไม่เกินสี่สิบเมตรรอบบ่อดินในตำแหน่งที่เห็นได้ง่ายตลอดระยะเวลาข้อ ๒๑ ในการขุดดินถ้าพบโบราณวัตถุ ศิลปวัตถุ ซากดึกดำบรรพ์หรือแร่ที่มีคุณค่าทางเศรษฐกิจหรือทางการศึกษาในด้านธรณีวิทยาให้ผู้ขุดดินหยุดการขุดดินในบริเวณนี้ไว้ก่อนแล้วรีบรายงานให้เจ้าพนักงานท้องถิ่นทราบทันทีข้อ ๒๒ ผู้ใดประสงค์จะทำการขุดดินโดยมีความลึกจากระดับพื้นดินเกินสามเมตรหรือมีพื้นที่ปากบ่อดินเกินหนึ่งหมื่นตารางเมตรหรือมีความลึกตามที่เจ้าพนักงานท้องถิ่นประกาศกำหนดให้แจ้งต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนดโดยยื่นเอกสารแจ้งข้อมูลดังต่อไปนี้(๑) แผนผังบริเวณที่ประสงค์จะทำการขุดดิน(๒) แผนผังแสดงเขตที่ดินและที่ดินบริเวณข้างเคียง(๓) รายการที่กำหนดไว้ในกฎกระทรวงที่ออกตามมาตรา ๖แห่งพระราชบัญญัติการขุดดินและถมดิน พ.ศ. ๒๕๔๓(๔) วิธีการขุดดินและการถมดิน(๕) ระยะเวลาทำการขุดดิน(๖) ชื่อผู้ควบคุมงานซึ่งจะต้องเป็นผู้มีคุณสมบัติตามที่กำหนดในกฎกระทรวง(๗) ที่ตั้งสำนักงานของผู้แจ้ง(๘) ภาระผูกพันต่าง ๆที่บุคคลอื่นมีส่วนได้เสียเกี่ยวกับที่ดินที่จะทำการขุดดิน(๙) เอกสารและรายละเอียดอื่น ๆที่คณะกรรมการกำหนดโดยประกาศในราชกิจจานุเบกษา ถ้าผู้แจ้งได้ดำเนินการตามที่ระบุไว้ในวรรคหนึ่งโดยถูกต้องแล้วให้เจ้าพนักงานท้องถิ่นออกใบรับแจ้งตามแบบที่เจ้าพนักงานท้องถิ่นกำหนดเพื่อเป็นหลักฐานการแจ้งให้แก่ผู้นั้นภายในเจ็ดวันนับแต่วันที่ได้รับแจ้งและให้ผู้แจ้งเริ่มต้นทำการขุดดินตามที่ได้แจ้งไว้ได้ตั้งแต่วันที่ได้รับแจ้งถ้าการแจ้งเป็นไปโดยไม่ถูกต้องให้เจ้าพนักงานท้องถิ่นแจ้งให้แก่ผู้นั้นภายในเจ็ดวันนับแต่วันที่มีการแจ้งตามวรรคหนึ่งถ้าผู้แจ้งไม่แก้ไขให้ถูกต้องภายในเจ็ดวันนับแต่วันที่ผู้แจ้งได้รับแจ้งให้แก้ไขจากเจ้าพนักงานท้องถิ่นให้เจ้าพนักงานท้องถิ่นมีอำนาจออกคำสั่งให้การแจ้งตามวรรคหนึ่งเป็นอันสิ้นผลถ้าผู้แจ้งได้แก้ไขให้ถูกต้องภายในเวลาที่กำหนดตามวรรคสามให้เจ้าพนักงานท้องถิ่นออกใบรับแจ้งให้แก่ผู้แจ้งภายในสามวันนับแต่วันที่ได้รับแจ้งที่ถูกต้องผู้ได้รับใบแจ้งต้องเสียค่าธรรมเนียมและค่าใช้จ่ายตามที่กำหนดในกฎกระทรวงข้อ ๒๓ ค่าธรรมเนียมและค่าใช้จ่ายที่เก็บได้ตามข้อ ๒๒ วรรคห้า ให้เป็นรายได้ขององค์การบริหารส่วนตำบลลาดน้ำเค็มข้อ ๒๔ ในระหว่างการขุดดิน ผู้ขุดดินตามข้อ ๒๒ต้องเก็บใบรับแจ้ง แผนผังบริเวณและรายการไว้ที่สถานที่ขุดดินหนึ่งชุดและพร้อมที่จะให้พนักงานเจ้าหน้าที่ตรวจดูได้ถ้าใบรับแจ้งชำรุดสูญหายหรือถูกทำลายในสาระสำคัญ ให้ผู้ขุดดินตามข้อ ๒๒ ขอรับใบแทนใบรับแจ้งต่อเจ้าพนักงานท้องถิ่นภายในสามสิบวันนับแต่วันที่ทราบถึงการชำรุดสูญหายหรือถูกทำลายดังกล่าวข้อ ๒๕ การได้รับใบรับแจ้งจากเจ้าพนักงานท้องถิ่นตามข้อ ๒๒ไม่เป็นเหตุคุ้มครองการขุดดินที่ได้ก่อให้เกิดความเสียหายต่อทรัพย์สินของบุคคลหรือต่อสภาพแวดล้อมผู้ขุดดินไม่ว่าจะเป็นเจ้าของที่ดินผู้ครอบครองที่ดินลูกจ้างหรือตัวแทนต้องรับผิดชดใช้ค่าสินไหมทดแทนเพื่อการนั้นเว้นแต่จะมีเหตุที่ไม่ต้องรับผิดตามกฎหมายข้อ ๒๖ การขุดบ่อน้ำใช้ที่มีพื้นที่ปากบ่อไม่เกินสี่ตารางเมตรผู้ขุดดินไม่ต้องแจ้งต่อเจ้าพนักงานท้องถิ่นข้อ ๒๗ การขุดดินโดยมีความลึกจากระดับพื้นดินไม่เกินสามเมตรเมื่อจะขุดดินใกล้แนวเขตที่ดินของผู้อื่นในระยะน้อยกว่าสองเท่าความลึกของบ่อดินที่จะขุดต้องจัดการป้องกันการพังทลายของดินตามวิสัยที่ควรกระทำหมวด ๓การถมดิน ข้อ ๒๘ ผู้ใดประสงค์จะทำการถมดินโดยมีความสูงของเนินดินเกินกว่าระดับที่ดินต่างเจ้าของที่อยู่ข้างเคียงและมีพื้นที่ของเนินดินไม่เกินสองพันตารางเมตรหรือมีพื้นที่ตามที่เจ้าพนักงานท้องถิ่นประกาศกำหนดต้องจัดให้มีการระบายน้ำเพียงพอที่จะไม่ก่อให้เกิดความเดือดร้อนแก่เจ้าของที่ดินที่อยู่ข้างเคียงหรือบุคคลอื่นพื้นที่ที่เจ้าพนักงานท้องถิ่นประกาศกำหนดตามวรรคหนึ่งต้องไม่เกินสองพันตารางเมตรผู้ที่จะถมดิน เนินดินไม่เกินสองพันตารางเมตรไม่ว่าจะมีดินอยู่ข้างเคียงหรือไม่ ห้ามถมดินสูงเกินเจ็ดสิบเซนติเมตรโดยจะยึดระดับของถนนที่อยู่ใกล้ที่สุดเป็นหลักต้องแจ้งการถมดินต่อเจ้าพนักงานท้องถิ่นก่อนการถมดินที่มีพื้นที่เกินสองพันตารางเมตรหรือมีพื้นที่เกินกว่าเจ้าพนักงานท้องถิ่นประกาศกำหนดตามวรรคหนึ่งนอกจากจะต้องจัดให้มีการระบายน้ำตามวรรคหนึ่งต้องแจ้งการถมดินนั้นต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนดถ้าผู้แจ้งได้ดำเนินการตามที่ระบุไว้ในวรรคห้าโดยถูกต้องแล้วให้เจ้าพนักงานท้องถิ่นออกใบรับแจ้งตามแบบที่เจ้าพนักงานท้องถิ่นกำหนดเพื่อเป็นหลักฐานการแจ้งให้แก่ผู้นั้นภายในเจ็ดวันนับแต่วันที่ได้รับแจ้งและให้ผู้แจ้งเริ่มต้นการถมดินตามที่ได้แจ้งไว้ตั้งแต่วันที่ได้รับใบแจ้งให้นำบทบัญญัติข้อ ๗ วรรค ๓ วรรค ๔ ข้อ ๙ และข้อ ๑๒ มาบังคับใช้โดยอนุโลมในการถมดินระยะห่างจากขอบล่างของเนินลาดดินถึงเขตที่ดินของบุคคลอื่นให้เป็นไปตามรายการคำนวณทางวิศวกรรมแต่ต้องไม่น้อยกว่าความสูงของดินถมในกรณีที่ผู้ถมดินจะทำการถมดินติดที่ดินของบุคคลอื่นที่มีระยะห่างจากขอบลาดของเนินดินถึงเขตที่ดินน้อยกว่า๐.๕๐ เมตร ต้องได้รับความยินยอมเป็นหนังสือจากที่ดินข้างเคียงหมวด ๔การบรรทุกการเคลื่อนย้าย การขนส่ง และการอนุญาต ข้อ ๒๙ การบรรทุกการเคลื่อนย้าย การขนส่งดิน หิน กรวด ทราย หรือสิ่งอื่นใดที่ได้จากการขุดดินซึ่งเกิดจากการขุดดินภายในตำบล โดยนำสิ่งที่ขุดได้ไปยังพื้นที่ใด ๆ ภายในตำบลหรือนำออกไปจากตำบลจะกระทำได้เมื่อได้ทำการขออนุญาตและได้รับอนุญาตจากเจ้าพนักงานท้องถิ่นยกเว้นการขุดดินที่กระทำโดยนำดินที่ขุดหรือสิ่งที่ได้จากการขุดกองรวมไว้ในพื้นที่ที่ทำการขุดนั้นข้อ ๓๐ การบรรทุกการเคลื่อนย้าย การขนส่งดิน หิน กรวด ทราย หรือสิ่งอื่นใดที่ได้จากการขุดดินเข้ามาภายในตำบลจะกระทำได้เมื่อได้ทำการขออนุญาตและได้รับอนุญาตจากเจ้าพนักงานท้องถิ่นข้อ ๓๑ เจ้าพนักงานท้องถิ่นหรือผู้ที่ได้รับมอบหมายต้องพิจารณาการอนุญาตให้แล้วเสร็จโดยเร็ว หรือให้แล้วเสร็จภายใน ๑๕ วันแล้วแจ้งการอนุญาตหรือไม่อนุญาตให้ผู้ร้องทราบพร้อมเหตุผลข้อ ๓๒ เจ้าพนักงานท้องถิ่นมีอำนาจประกาศกำหนดหลักเกณฑ์เกี่ยวกับการบรรทุกการเคลื่อนย้าย การขนส่งดิน หินกรวด ทราย หรือสิ่งอื่นใดที่ได้จากการขุดดิน จำนวนหรือน้ำหนักที่ยานพาหนะนั้น ๆจะบรรทุกได้ การทำความสะอาดล้อของยานพาหนะก่อนออกจากสถานที่บรรทุกไปยังทางสาธารณะข้อกำหนดเกี่ยวกับการปกคลุมสิ่งที่บรรทุกเพื่อมิให้ตกหล่นหรือฟุ้งกระจายรวมถึงวงเงินประกันกรณีกระทำผิดสัญญาหรือข้อตกลงข้อ ๓๓ เพื่อเป็นการประกันความเสียหายที่เกิดขึ้นแก่ทรัพย์สินของราชการในเขตองค์การบริหารส่วนตำบลลาดน้ำเค็มอันเนื่องมาจากการขุดดินและถมดินให้ผู้รับจ้างขุดดินหรือถมดินซึ่งใช้เส้นทางอันเป็นสิ่งก่อสร้างที่อยู่ในเขตองค์การบริหารส่วนตำบลลาดน้ำเค็มยื่นคำขอเพื่อวางหลักประกันเป็นเงินสดหรือหลักทรัพย์อื่นใดตามอัตราและแบบสัญญาประกันที่กำหนดไว้ท้ายข้อบัญญัตินี้หลักประกันตามวรรคหนึ่งนั้นให้ถือเป็นเพียงส่วนหนึ่งของการประกันความชำรุดบกพร่องของสิ่งก่อสร้างที่อยู่ในเขตองค์การบริหารส่วนตำบลลาดน้ำเค็มถ้ามูลค่าความเสียหายมีจำนวนมากกว่าหลักประกันแล้วผู้วางหลักประกันยังคงต้องชดใช้ค่าเสียหายให้แก่องค์การบริหารส่วนตำบลลาดน้ำเค็มในส่วนที่ขาดอยู่นั้นข้อ ๓๔ ในกรณีที่พนักงานเจ้าหน้าที่เห็นว่าการขุดดินหรือการถมดินของผู้รับจ้างนั้นอาจจะก่อให้เกิดความเสียหายต่อสิ่งก่อสร้างของราชการอันมีมูลค่าความเสียหายสูงกว่าหลักประกันตามข้อ๓๓ ให้พนักงานเจ้าหน้าที่รายงานต่อเจ้าพนักงานท้องถิ่น เพื่อให้มีคำสั่งเป็นหนังสือให้ผู้รับจ้างหยุดการขุดดินหรือถมดินไว้เป็นการชั่วคราวแล้วให้ผู้รับจ้างวางหลักประกันเพิ่มเติมก่อนที่จะให้ดำเนินการต่อไปก็ได้ในกรณีที่ผู้รับจ้างไม่วางหลักประกันเพิ่มเติมตามวรรคหนึ่งให้เจ้าพนักงานท้องถิ่นมีคำสั่งเป็นหนังสือให้ผู้รับจ้างหรือเจ้าของที่ดินหยุดการขุดดินหรือถมดินได้ทันทีในกรณีที่มีเหตุจำเป็นเร่งด่วนถ้าหากไม่ดำเนินการอาจจะเกิดความเสียหายแก่ทางราชการ พนักงานเจ้าหน้าที่อาจมีคำสั่งให้ผู้รับจ้างขุดดินหรือถมดินหรือเจ้าของที่ดินหยุดการขุดดินหรือถมดินหรือจัดการป้องกันความเสียหายที่อาจเกิดขึ้น หรือจัดการแก้ไขการขุดดินหรือถมดินนั้นตามที่เห็นว่าจำเป็นได้แล้วรายงานให้เจ้าพนักงานท้องถิ่นทราบโดยเร็วถ้าเจ้าพนักงานท้องถิ่นเห็นชอบด้วยกับคำสั่งของพนักงานเจ้าหน้าที่ให้เจ้าพนักงานท้องถิ่นมีคำสั่งเป็นหนังสือภายใน ๒ วันทำการนับแต่วันที่พนักงานเจ้าหน้าที่ได้มีคำสั่งให้บุคคลดังกล่าวปฏิบัติตามคำสั่งของพนักงานเจ้าหน้าที่และให้ถือว่าคำสั่งของพนักงานเจ้าหน้าที่เป็นคำสั่งของเจ้าพนักงานท้องถิ่นมาตั้งแต่ต้นถ้าเจ้าพนักงานท้องถิ่นไม่มีหนังสือสั่งภายในกำหนดเวลาตามวรรคสามให้คำสั่งของพนักงานเจ้าหน้าที่เป็นอันสิ้นผลข้อ ๓๕ เจ้าของที่ดินจะวางหลักประกันความเสียหายตามข้อ๓๓ และข้อ ๓๔ แทนผู้รับจ้างขุดดินหรือถมดินก็ได้กรณีที่เจ้าของที่ดินจะวางหลักประกันความเสียหายแทนผู้รับจ้างขุดดินหรือถมดินนั้น ให้นำความในข้อ๓๓ และข้อ ๓๔ มาใช้บังคับโดยอนุโลมข้อ ๓๖ ให้ผู้รับจ้างขุดดินหรือถมดินแจ้งเป็นหนังสือให้เจ้าพนักงานท้องถิ่นหรือพนักงานเจ้าหน้าที่ดำเนินการตรวจสอบความชำรุดบกพร่องภายใน๕ วันทำการ นับแต่วันที่ขุดดินหรือถมดินแล้วเสร็จให้พนักงานเจ้าหน้าที่ดำเนินการตรวจสอบความชำรุดบกพร่องให้แล้วเสร็จพร้อมรายงานให้เจ้าพนักงานท้องถิ่นทราบภายใน๕ วันทำการ นับแต่วันที่ได้รับแจ้งจากผู้รับจ้างขุดดินหรือถมดินกรณีที่มีความชำรุดบกพร่องให้พนักงานเจ้าหน้าที่คำนวณค่าความเสียหายและริบหลักประกันสัญญาตามมูลค่าความเสียหายและให้เจ้าหน้าที่ที่เกี่ยวข้องดำเนินการคืนหลักประกันสัญญาตามส่วนที่ได้หักมูลค่าความเสียหายไว้แล้วให้แก่ผู้วางหลักประกันภายใน๕ วันทำการ นับแต่วันที่ได้รับการอนุมัติจากเจ้าพนักงานท้องถิ่นในกรณีที่ไม่มีความชำรุดบกพร่องให้เจ้าหน้าที่ที่เกี่ยวข้องดำเนินการคืนหลักประกันสัญญาให้แก่ผู้วางหลักประกันภายใน๕ วันทำการนับแต่วันที่ได้รับการอนุมัติจากเจ้าพนักงานท้องถิ่นผู้รับจ้างขุดดินหรือถมดินหรือเจ้าของที่ดินผู้วางหลักประกันจะยื่นคำขอคืนหลักประกันมาพร้อมกับหนังสือที่แจ้งให้เจ้าพนักงานท้องถิ่นหรือพนักงานเจ้าหน้าที่ดำเนินการตรวจสอบความชำรุดบกพร่องตามวรรคหนึ่งก็ได้คำขอใด ๆ ที่ยื่นตามข้อบัญญัตินี้ให้เป็นไปตามแบบที่นายกองค์การบริหารส่วนตำบลลาดน้ำเค็มกำหนดข้อ ๓๗ ในการปฏิบัติหน้าที่ตามข้อบัญญัตินี้พนักงานเจ้าหน้าที่ต้องแสดงบัตรประจำตัวพนักงานเจ้าหน้าที่ต่อบุคคลที่เกี่ยวข้องบัตรประจำตัวพนักงานเจ้าหน้าที่ ให้เป็นไปตามแบบที่กำหนดในกฎกระทรวงกำหนดแบบบัตรประจำตัวพนักงานเจ้าหน้าที่พ.ศ. ๒๕๔๔หมวด ๕บทกำหนดโทษ ข้อ ๓๘ ผู้ใดทำการขุดดินและถมดินตามข้อ ๘ และข้อ๒๘โดยไม่ได้รับอนุญาตจากเจ้าพนักงานท้องถิ่นต้องระวางโทษตามที่กำหนดในพระราชบัญญัติการขุดดินและถมดินพ.ศ. ๒๕๔๓ข้อ ๓๙ ผู้ใดทำการขุดดินตามข้อ๘ และไม่จัดให้มีเครื่องหมายแสดงขอบเขตที่ดินที่จะทำการขุดและติดตั้งป้ายตามที่กำหนดไว้ในข้อ๑๒ ต้องระวางโทษปรับไม่เกินหนึ่งพันบาทข้อ ๔๐ ผู้ใดฝ่าฝืนข้อ๑๑ แห่งข้อบัญญัตินี้ ต้องระวางโทษตามที่กำหนดในพระราชบัญญัติการขุดดินและถมดินพ.ศ. ๒๕๔๓ประกาศณ วันที่ ๒๗ มิถุนายน พ.ศ. ๒๕๕๗ณรงค์ วงษ์เพ็ชรนายกองค์การบริหารส่วนตำบลลาดน้ำเค็ม[เอกสารแนบท้าย]๑. ใบแจ้งการขุดดินหรือถมดินตามพระราชบัญญัติการขุดดินและถมดิน พ.ศ.๒๕๔๓ (แบบ ขถด.๑)๒. ใบรับแจ้งการขุดดิน/ถมดินตามพระราชบัญญัติการขุดดินและถมดินพ.ศ. ๒๕๔๓ (แบบ ขถด. ๒)๓. หนังสือแสดงความยินยอมของเจ้าของที่ดิน(ในกรณีเจ้าของที่ดินยินยอมให้บุคคลอื่นเป็นผู้ขุดดิน/ถมดิน)๔. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลลาดน้ำเค็มเรื่อง การขุดดินและถมดิน พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๒๙ พฤษภาคม๒๕๕๘วริญา/ผู้ตรวจ๙ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๑๖ ง/หน้า ๔๓/๑๘ พฤษภาคม ๒๕๕๘